Atzinumi 26-TA-1790
Izdrukāts 27.08.2026. 17.01
Atzinumi 26-TA-1790
Izdrukāts 27.08.2026. 17.01
26-TA-1790: Informatīvais ziņojums (Jauns)
Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu
TA saskaņojamie dokumenti
Informatīvais ziņojums 2.0
MK sēdes protokollēmuma projekts 2.0
Atzinuma sniedzējs
Satiksmes ministrija
Atzinums iesniegts
27.08.2026.
Atzinuma sniegšanas termiņš
27.08.2026.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Informatīvais ziņojums
Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu
	Iebildums
Iepazīstoties ar Informatīvā ziņojuma projektu un tā virzītāja sniegto atbildi uz iepriekš izteikto iebildumu par Parlamentārās izmeklēšanas komisijas ziņojumā ietverto ieteikumu īstenošanu, atkārtoti norādām uz nepieciešamību precizēt Informatīvā ziņojuma redakciju.
Pasākuma plāna (3.) 6. punktā joprojām kā atsevišķs subjekts ir norādīta VAS “Starptautiskā lidosta “Rīga”” (turpmāk - Lidosta), kurai paredzēts veikt pasažieru biļešu un personu apliecinošu dokumentu salīdzināšanas pārbaudes.
Vēršam uzmanību, ka Lidosta darbojas kā infrastruktūras pārvaldītājs, kura uzdevums ir nodrošināt lidlauka un terminālu darbībai nepieciešamo vidi. Savukārt pasažieru identitātes pārbaude attiecībā un tās atbilstības nodrošināšana pārvadājuma dokumentiem ir starptautisko gaisa pasažieru pārvadātāju pienākums un atbildība. Līdz ar to nav pamatoti Lidostu izdalīt kā atsevišķu subjektu un tai paredzēt pienākumus, kas pārsniedz infrastruktūras pārvaldītāja funkcijas un nav saistītas ar tās tiešo darbības jomu.
Ņemot vērā minēto, atkārtoti lūdzam precizēt Informatīvā ziņojuma 4. daļas “Pasākuma plāns Parlamentārās izmeklēšanas komisijas ziņojumā iekļauto ieteikumu īstenošana” sadaļas “Patvēruma pieprasīšanas process Latvijā un ar to saistītās problēmas” (3.) 6. punkta secinājuma redakciju, izslēdzot no tās VAS “Starptautiskā lidosta “Rīga”” kā subjektu, kuram paredzēts veikt pasažieru biļešu un personu apliecinošu dokumentu salīdzināšanas pārbaudes.

Gadījumā, ja minētais pasākumu plāna uzdevums VAS “Starptautiskā lidosta “Rīga”” netiek svītrots, lūdzam papildināt pasākuma plāna (3.) 6. punktu (piemēram sadaļā - atbildīgā iestāde) ar norādīto Satiksmes ministrijas (VAS “Starptautiskā lidosta “Rīga””) iebildumu, kas paskaidro, kāpēc iecerēto uzdevumu nebūs iespējams izpildīt.

